[{"text_idx": "#000002", "text": "\u2022 En la literatura segmento de la programo ni prezentas la 133-an fragmenton de la romano de Henryk Sienkiewicz \u201eQuo Vadis\u201d en la E-traduko de Lidia Zamenhof.\n\u2022 En la informraporta elsendofragmento ni retrorigardas al la stato de turismo lau\u0306 la donitaj\u0302oj el la fino de 2022; lige kun nova leg\u0302projekto pri eksterlandanoj ni informas pri eksterlandaj studentoj kaj laborantoj en Pollando.\n\u2022 En la scienca rubriko ni informas pri rekapabliga rolo de kantado post la apopleksio; pri librolegado mense vigliganta senjorojn.\n\u2022 Muzike au\u0306dig\u0302as la kanzono \u201eNi perdis liberecon\u201d en la plenumo de Olivier Tzaut. La akompana interreta foto prezentas senjorojn kun tabuletoj\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000003", "text": "Mi kontentige konstatas, ke nun la programenhavo de viaj elsendoj estas pli bone legebla per apartigo de unuopaj rubrikoj. Dankon."}, {"text_idx": "#000007", "text": "Nia retejo uzas la programon Akismet por redukti spamon."}]